Brian Carlsen

Brian Carlsen (født 6. mai 1983 i Sandefjord) er en norsk tidligere troppsturner som er landslagstrener i troppsgymnastikk for Norge og som har vært sportslig ansvarlig i troppsgymnastikk for Drammens Turnforening siden 2016.LinkedIn - Brian Carlsen, besøkt 20. mars 2017. Han har også vært trener for Holmen Tropp og Turn.

 Utdanning og idrettskarriere 
Carlsen har grunnfag i idrett fra Norges idrettshøgskole.Drammens Turnforening - Brian Carlsen, besøkt 20. mars 2017.

Som utøver var han med å vinne gull i junior mix i Nordisk mesterskap i troppsgymnastikk 1996 og bronse i mix i EM i troppsgymnastikk 2004.Østlands-Posten - Overlykkelige turnere, besøkt 20. mars 2017. Han var også med på Norges lag som vant gull i mix i EM i troppsgymnastikk 2010.

Som trener var han hovedtrener for Norges uoffisielle landslag i troppsgymnastikk i EM i 2012, der Norge fikk sølv i mix og bronse i herreklassen, og ved EM i 2014, der Norge fikk tre sølv- og en bronsemedalje.

Han har sittet i Teknisk komité i Norges Gymnastikk- og Turnforbund (NGTF) siden 2011, og har jobbet med reglement og kursing for både Union Européenne de Gymnastique og NGTF.

 Referanser 

 Eksterne lenker 
 Drammens Turnforening - Brian Carlsen

Kategori:Norske troppsgymnaster
Kategori:Turntrenere
Kategori:Europamestere i troppsgymnastikk
Kategori:Personer fra Sandefjord kommune